৮১তম গোল্ডেন গ্লোব পুরস্কার
৮১তম গোল্ডেন গ্লোব পুরস্কার ২০২৩ সালের চলচ্চিত্র ও আমেরিকান টেলিভিশনে সেরা কাজের স্বীকৃতি প্রদান করে। অনুষ্ঠানটি ২০২৪ সালের ৭ই জানুয়ারি ক্যালিফোর্নিয়ার বেভারলি হিলসের দ্য বেভারলি হিলটন থেকে সিবিএস চ্যানেলে বিকাল ৫:০০ পিএসটি / ৮:০০ ইএসটি পর্যন্ত সরাসরি সম্প্রচারিত হয়, এবং মার্কিন যুক্তরাষ্ট্রে প্যারামাউন্ট+ এ স্ট্রিমিং হয়। এটি প্রযোজনা করেছেন ডিক ক্লার্ক প্রোডাকশন, রিকি কার্শনার ও গ্লেন ওয়েইস; এবং কার্শনার ও ওয়েইস এটি পরিচালনা করেন। ডিক ক্লার্ক প্রোডাকশন এবং এলড্রিজ ইন্ডাস্ট্রিজ হলিউড ফরেন প্রেস অ্যাসোসিয়েশন থেকে গোল্ডেন গ্লোবের সম্পূর্ণ নিয়ন্ত্রণ নেওয়ার পর এটি ছিল প্রথম অনুষ্ঠান। ১৯৮২ সালের পর এই প্রথম অনুষ্ঠানটি মার্কিন যুক্তরাষ্ট্রে সিবিএস চ্যানেলে সরাসরি সম্প্রচার করা হয়েছে। অনুষ্ঠানটি সঞ্চালনা করেন কৌতুকাভিনেতা জো কয়। ২০২৩ সালের ১১ই ডিসেম্বর মনোনীতদের নাম ঘোষণা করা হয়; বার্বি ওসাকসেশন উভয়ই সর্বাধিক নয়টি করে মনোনয়ন লাভ করে, অপেনহাইমার দ্বিতীয় সর্বাধিক আটটি মনোনয়ন লাভ করে। সামগ্রিকভাবে, "বারবেনহেইমার" (বার্বি+অপেনহাইমার) সতেরোটি মনোনয়ন থেকে সাতটি পুরস্কার জিতেছে। অনুষ্ঠানটিতে দুটি নতুন বিভাগের আত্মপ্রকাশ হয়েছে: "সিনেমাটিক ও বক্স অফিস অর্জন" ও "টেলিভিশনে স্ট্যান্ড-আপ কৌতুকাভিনয়ে সেরা পরিবেশনা"।